Predlog SKLEP SVETA o stališču, ki ga sprejme Evropska unija v Svetu ministrov AKP-EU, glede statusa Zvezne republike Somalije v zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi /* COM/2013/0272 final - 2013/0145 (NLE) */





OBRAZLOŽITVENI MEMORANDUM Članice skupine afriških, karibskih in pacifiških držav (v nadaljnjem besedilu: države AKP) na eni strani ter Evropska skupnost in njene države članice na drugi strani so 23. junija 2000 v Cotonouju (Benin) podpisale Sporazum o partnerstvu(v nadaljnjem besedilu: Sporazum iz Cotonouja). Države AKP ter Evropska skupnost in njene države članice so 25. junija 2005 v Luxembourgu podpisale sporazum o spremembi Sporazuma iz Cotonouja. Spremenjeni Sporazum iz Cotonouja je v skladu s členom 93(3) Sporazuma začel veljati 1. julija 2008, potem ko so Evropska skupnost in njene države članice ter dve tretjini držav AKP ratificirale spremembe. Države AKP in Evropska unija so 22. junija 2010 v Ouagadougouju podpisale Sporazum o drugi spremembi Sporazuma iz Cotonouja, ki se začasno uporablja od 31. oktobra 2010. Njena ekscelenca Fawzia Yusuf Adam, ministrica Zvezne republike Somalije za zunanje zadeve in mednarodno sodelovanje je 25. februarja 2013 podpredsednici Komisije/visoki predstavnici Unije za zunanje zadeve in varnostno politiko Catherine Ashton in predsedniku Sveta ministrov AKP-EU preko generalnega sekretariata Sveta Evropske unije poslala pismo, s katerim je uradno zaprosila za status opazovalke in poznejši pristop k Sporazumu iz Cotonouja v skladu z določbami člena 94 Sporazuma. Evropska unija bi morala prošnji ugoditi in svojo odločitev uradno potrditi na skupnem zasedanju Sveta ministrov AKP-EU, ki bo 6. in 7. junija 2013 v Bruslju. V skladu s členom 218(10) Pogodbe o delovanju Evropske unije bo o tem obveščen Evropski parlament. Komisija zato predlaga, da Svet sprejme priloženi predlog stališča EU o statusu Zvezne republike Somalije v zvezi s spremenjenim Sporazumom iz Cotonouja. 2013/0145 (NLE) Predlog SKLEP SVETA o stališču, ki ga sprejme Evropska unija v Svetu ministrov AKP-EU, glede statusa Zvezne republike Somalije v zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 217 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisan v Cotonouju 23. junija 2000[1], kakor je bil prvič spremenjen v Luxembourgu 25. junija 2005[2] (v nadaljnjem besedilu: Sporazum iz Cotonouja), je začel veljati 1. julija 2008 v skladu s členom 93(3) Sporazuma. Sporazum iz Cotonouja je bil drugič spremenjen 22. junija 2010[3] v Ouagadougouju. Druga sprememba Sporazuma iz Cotonouja se začasno uporablja od 31. oktobra 2010[4]. (2) V členu 94 Sporazuma iz Cotonouja je določeno, da je treba vsako prošnjo za pristop države predložiti Svetu ministrov AKP-EU, ki jo mora odobriti. (3) Zvezna republika Somalija je 25. februarja 2013 zaprosila za pristop v skladu s členom 94 Sporazuma iz Cotonouja. (4) Evropska unija bi morala potrditi odločitev Sveta ministrov AKP-EU, da odobri pristop Zvezne republike Somalije k Sporazumu, Republika Somalija pa bi morala akt o pristopu deponirati pri sekretariatu Sveta Evropske unije in sekretariatu držav AKP, ki sta depozitarja Sporazuma. (5) Zato je primerno določiti stališče, ki ga EU zastopa v okviru Sveta ministrov AKP-EU – SPREJEL NASLEDNJI SKLEP: Edini člen Stališče Evropske unije v okviru Sveta ministrov AKP-EU o prošnji Zvezne republike Somalije za status opazovalke in poznejši pristop k Sporazumu iz Cotonouja, kakor je bil spremenjen v Luxembourgu in Ouagadougouju, je, da se prošnji ugodi pod pogoji iz osnutka sklepa Sveta ministrov AKP-EU, ki je priložen k temu sklepu. O formalnih in manjših spremembah priloženega osnutka sklepa Sveta ministrov AKP-EU se je mogoče dogovoriti, ne da bi bilo treba spremeniti navedeni sklep. V Bruslju, Za Svet Predsednik PRILOGA Osnutek Sklep št. …/…. SVETA MINISTROV AKP-EU z dne… o statusu Zvezne republike Somalijev zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi SVET MINISTROV AKP-EU JE – ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000[5], kakor je bil prvič spremenjen v Luxembourgu 25. junija 2005[6] in drugič v Ouagadougouju 22. junija 2010[7] (v nadaljnjem besedilu: Sporazum iz Cotonouja), zlasti člena 94 Sporazuma, ob upoštevanju Sklepa št. 1/2005 Sveta ministrov AKP-EU z dne 8. marca 2005 glede sprejetja poslovnika Sveta ministrov AKP-EU[8] , zlasti člena 8(2) poslovnika: ob upoštevanju naslednjega: (1) Sporazum iz Cotonouja je v skladu s členom 93(3) Sporazuma začel veljati 1. julija 2008. Prvič je bil spremenjen v Luxembourgu 25. junija 2005, drugič pa v Ouagadougouju 22. junija 2010. Druga sprememba se začasno uporablja od 31. oktobra 2010[9]. (2) V členu 94 Sporazuma iz Cotonouja je določeno, da je treba vsako prošnjo za pristop države predložiti Svetu ministrov AKP-EU, ki jo mora odobriti. (3) Zvezna republika Somalija je 25. februarja 2013 zaprosila za status opazovalke in poznejši pristop v skladu s členom 94 Sporazuma iz Cotonouja. (4) Zvezna republika Somalija bi morala akt o pristopu deponirati pri depozitarjih Sporazuma iz Cotonouja, in sicer pri generalnem sekretariatu Sveta Evropske unije in sekretariatu držav AKP – SPREJEL NASLEDNJI SKLEP: Člen 1 Ugoditev prošnji za pristop in status opazovalke Prošnji Zvezne republike Somalije, da pristopi k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanemu v Cotonouju 23. junija 2000, kakor je bil prvič spremenjen v Luxembourgu 25. junija 2005 in kakor je bil drugič spremenjen v Ouagadouguju 22. junija 2010, se ugodi. Zvezna republika Somalija Akt o pristopu deponira pri depozitarjih Sporazuma iz Cotonouja, in sicer pri generalnem sekretariatu Sveta Evropske unije in sekretariatu držav AKP. Zvezna republika Somalija se lahko sej Sveta do pristopa udeležuje kot opazovalka. Člen 2 Začetek veljavnosti Ta sklep začne veljati dan po sprejetju. V …, Za Svet ministrov AKP-EU Predsednik [1] UL L 317, 15.12.2000, str. 3. [2] Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27). [3] Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3). [4] Sklep št. 2/2010 Sveta ministrov AKP-EU z dne 21. junija 2010 (UL L 287, 4.11.2010, str. 68). [5] UL L 317, 15.12.2000, str. 3. [6] Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27). [7] Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3). [8] UL L 95, 14.4.2005, str. 44. [9] Sklep št. 2/2010 Sveta ministrov AKP-EU z dne 21. junija 2010 (UL L 287, 4.11.2010, str. 68).